# Annie Baker

Annie Baker (Cambridge, abril 1981) és una dramaturga i professora nord-americana que va guanyar el premi Pulitzer 2014 per la seva obra The Flick, estrenada el 2023 en la seva versió catalana amb el títol El cine. Entre les seves obres es troben les conegudes com a cicle de Shirley, que tenen lloc a la ciutat fictícia de Shirley (Vermont): la primera, Circle Mirror Transformation, va ser estrenada el 2015 en versió catalana amb el títol Joc de miralls; altres obres del cicle són Nocturama, Body Awareness i The Aliens. Va ser becària MacArthur el 2017.

## Estudis i vida personal

Quan va néixer Baker els seus pares vivien a Cambridge, Massachusetts, però ben aviat van traslladar-se a Amherst, Massachusetts, on el seu pare, Conn Nugent, exercia com a administrador del consorci dels Five Colleges i la seva mare, Linda Baker, feia un doctorat en psicologia. El seu germà és l'autor Benjamin Baker Nugent. Baker es va graduar al Department of Dramatic Writing del Tisch School of the Arts de la Universitat de Nova York. Va obtenir el Master of Fine Arts en escriptura dramàtica al Brooklyn College el 2009.
Està casada amb Nico Baumbach i tenen un fill en comú. El seu cunyat és el director i guionista cinematogràfic nord-americà Noah Baumbach.

## Carrera
### Obres de teatre

Body Awareness, la seva primera obra produïda a l'Off-Broadway, va ser presentada per l'Atlantic Theatre Company al maig i juny de 2008. Circle Mirror Transformation es va estrenar a l'Off-Broadway al Playwrights Horizons l'octubre de 2009 i va rebre el premi Obie del 2010 al millor text teatral nou de l'any i a la millor direcció (Sam Gold). El febrer de 2015 el Teatre Lliure va estrenar la versió catalana de l'obra, en traducció de Cristina Genebat, amb el títol Joc de miralls, sota la direcció de Juan Carlos Martel Bayod.
The Flick es va estrenar al Playwrights Horizons el març de 2013 i va rebre el premi Obie per l'autoria del text el 2013. The Flick va guanyar el Premi Pulitzer per a obres teatrals el 2014 i el Critic's Circle Theatre Award del 2016 atorgat a la millor obra de nova creació. El novembre de 2023 el Teatre Lliure va presentar una versió de l'obra traduïda al català com El cine, que va dirigir Marilia Samper.
La seva adaptació de L'oncle Vània d'Anton Txékhov es va estrenar al Soho Repertory Theatre el juny de 2012, i va estar en cartell fins al 26 d'agost. La crítica del The New York Times la va qualificar com una "nova producció fresca i divertida". Dirigida per Sam Gold, el repartiment va comptar amb Reed Birney (com Vanya), Maria Dizzia, Georgia Engel, Peter Friedman, Michael Shannon (com Astrov), Rebecca Schull i Merritt Wever (com Sonya). Michael Shannon i Merritt Wever van rebre el premi Joe A. Callaway 2012 per les seves actuacions.
The Aliens, que es va estrenar a l'Off-Broadway al Rattlestick Playwrights Theatre l'abril de 2010, va ser finalista del Susan Smith Blackburn Prize del 2010 i va compartir el premi Obie a la millor direcció teatral de l'any (Sam Gold) conjuntament amb Circle Mirror Transformation.
The Antipodes es va estrenar a l'Off-Broadway al Signature Theatre Company l'abril de 2017 dirigida per Lila Neugebauer.
El setembre de 2023 la "nova, genial i estranya obra de teatre" de Baker, Infinite Life, es va estrenar a l'Off-Broadway's a l'Atlantic Theatre Company dirigida per James Macdonald.
John es va estrenar a l'Off-Broadway al Signature Theatre el juliol de 2015. Va ser dirigida per Sam Gold i protagonitzat per Georgia Engel i Lois Smith . L'obra va estar en cartell fins a principis de setembre. Va respresentar la cinquena vegada que Baker i Gold treballavan junts, col·laboració iniciada amb Circle Mirror Transformation el 2009. La revista Time la va classificar al 8è lloc de la seva llista de les deu millors obres de teatre i musicals de 2015. I The Hollywood Reporter la va situar en el lloc número 8 en la llista del "Millor teatre de Nova York del 2015". El New York Times va descriure l'obra com a "... una torturada meditació sobre temes que l'autora ha fet seus de manera singular: l'omnipresència de la solitud en la vida humana i la recerca problemàtica de l'amor i les relacions duradores".
John va ser nominada als Premis Lucille Lortel de 2016, va rebre sis nominacions als premis Drama Desk del mateix any i va guanyar els premis Obie per l'actuació de Georgia Engel.
El 2018 John es va estrenar al National Theatre de Londres dirigida per James Macdonald. La revista Time Out la va classificar com la 40a millor obra de teatre mai escrita.

### Docència

Baker ensenya dramatúrgia a la Universitat de Nova York, Barnard College, i al programa Master of Fine Arts (MFA) al Stony Brook Southampton . També forma part del professorat del programa MFA en dramatúrgia de Rita i Burton Goldberg al Hunter College.

### Activisme polític

El juliol de 2017 Baker va ser un dels 60 artistes que van signar una carta oberta auspiciada pel grup Adalah-NY que demanava al Lincoln Center que cancel·lés les representacions d'una obra patrocinada pel govern israelià, basada en una novel·la de David Grossman. En una carta oberta al president Biden, el 2023, juntament amb altres escriptors jueus americans, li va demanar que propiciés un alto el foc en el conflicte palestino-israelià.

## Recepció crítica

La revista Time Out va escriure el 2008 que Baker "mostra persones normals que s'enfronten als problemes quotidians de les seves vides provincianes" i que la seva obra Body Awareness "assenyala l'arribada d'un text que a primera vista sembla un cúmul d'excentricitats, però que ben mirat mostra una profunda cerca de la sinceritat. Tot i que l'obra es plena de situacions ridícules, [l'autora] es cenyeix a una narració directa servida amb diàlegs senzills. L'escriptura no és superficialment enginyosa, és intel·ligent". La revista The New Yorker va dir que Baker "vol que la vida que es mostra a l'escenari sigui tan vívida, natural i emocionalment explícita que impregni l'experiència visceral del temps i l'espai de l'audiència. Basant-se en els fragments de conversa sentits a l'atzar, (la autora) ha estat pionera en la creació d'un llenguatge antiteatral, tot utilitzant l'espai teatral per centrar l'atenció del públic..." Al lloc web The Daily Beast el crític considerava que "...l'habilitat de Baker és obligar el públic a forjar-se una idea pròpia del sentit de l'obra, la millor i més enriquidora manera de viure l'experiència teatral. Les obres de Baker no són per a aquells que cerquen la facilitat, arguments del tipus A porta a B, donar les coses mastegades... Baker, com fan tots els grans dramaturgs, el que fa és aixecar un mirall davant nostre".

## Reconeixements

Baker va ser un dels set dramaturgs seleccionats per participar al Sundance Institute Theatre Lab de 2008.
El 2011 va ser nomenada Fellow of United States Artists. El 2013 va rebre el premi Steinberg Playwright, dotat amb 50.000 dòlars.
El 2014 va ser becaria del Guggenheim del programa Creative Arts Drama & Performance Art. Una nova obra, titulada The Last of the Little Hours, escrita per Baker, va ser escollida per al seu desenvolupament al Laboratori de Teatre de l'Institut Sundance (Utah) el 2014. Annie Baker va dirigir l'obra ella mateixa.
El 2009 i el 2014 va ser resident del programa MacDowell Colony.El 2015 va estar becada pel Cullman Center de la Biblioteca Pública de Nova York.
Baker forma part del programa "Residency Five" del Signature Theatre, que "garanteix a cada dramaturg tres estrenes mundials de noves obres al llarg d'una residència de cinc anys". John és la primera obra de Baker escrita a l'empara d'aquest programa. The Antipodes és la seva segona dins d'aquest programa, i es va estrenar el 18 d'abril de 2017.
El 2017 li va se atorgada la beca MacArthur (també coneguda com a "Genius" Grant), que té una dotació de 625.000 dòlars, durant un període de cinc anys. La concessió reconeixia en l'autora la voluntat d'"explorar les minuciositats de com parlen, actuen i es relacionen els humans i l'absurd i la tragèdia que resulten de les limitacions del llenguatge".

## Obres
### Teatre

* Body Awareness, estrena mundial a Atlantic Theatre Company, juny de 2008
* Circle Mirror Transformation, estrena mundial a Playwrights Horizons, octubre de 2009; estrena a Catalunya amb el títol Joc de Miralls al Teatre Lliure, febrer 2015
* The Aliens, estrena mundial al Rattlestick Playwrights Theatre (Off-Broadway), abril de 2010
* Nocturama, lectura, 10 de maig de 2010 al Manhattan Theatre Club
* Uncle Vanya (adaptació), juny de 2012 al Soho Repertory Theatre
* The Flick, estrena mundial a Playwrights Horizons, març de 2013; estrena a Catalunya amb el títol El cine al Teatre Lliure, octubre de 2023
* John, estrena mundial a Signature Theatre Company, juliol de 2015
* The Antipodes, estrena mundial a Signature Theatre Company, abril de 2017
* Infinite Life, estrena mundial a Atlantic Theatre Company, agost de 2023

### Cinema

* Janet Planet (2023)

## Referències

* 1 2 Heller, Nathan (February 25, 2013). "Just Saying: The anti-theatrical theatre of Annie Baker". The New Yorker. Vol. 89, no. 2. pp. 30–35. Archived from the original on December 22, 2015. Retrieved May 2, 2015.
* ↑ «Annie Baker '09 M.F.A. Receives Pulitzer Prize for 'The Flick'». Brooklyn College, 16-04-2014.
* ↑ Jones, Kenneth «Acclaimed 'Circle Mirror Transformation' Gets Another Extension, But Must Close Jan. 31». Playbill, 1-2010 [Consulta: 18 maig 2010].
* ↑ "Internet Off-Broadway Database "Listing, 'Circle Mirror Transformation'" Arxivat 2012-10-08 a Wayback Machine. lortel.org, retrieved May 18, 2010
* 1 2 Gans, Andrew «'Circle Mirror Transformation', 'Aliens', Metcalf and More Win OBIE Awards». Playbill, 17-05-2010 [Consulta: 18 maig 2010].
* ↑ «Joc de miralls. Programa de mà». Teatre Lliure, 11-02-2015. [Consulta: 10 desembre 2023].
* ↑ Gans, Andrew. " 'Detroit', 'Grimly Handsome', Eisa Davis, John Rando, Shuler Hensley and More Are Obie Winners" Arxivat 2013-06-14 a Wayback Machine. playbill.com, May 20, 2013
* ↑ «2016 Results | Critics' Circle Theatre Awards» (en anglès britànic), 31-01-2017. [Consulta: 6 desembre 2020].
* ↑ , 14-04-2014 [Consulta: 14 abril 2014].
* ↑ «El cine. Programa de mà». Teatre Lliure, 29-11-2023. [Consulta: 10 desembre 2023].
* ↑ Isherwood, Charles. "Theater Review. 'Uncle Vanya,' Adapted by Annie Baker, at Soho Rep" The New York Times, June 18, 2012
* ↑ Hetrick, Adam «Soho Rep Extends Annie Baker Adaptation of 'Uncle Vanya' Into August». Playbill, 28-06-2012.
* ↑ Gans, Andrew «Michael Shannon and Merritt Wever Are Recipients of Actors' Equity Joe A. Callaway Award». Playbill, 06-12-2012.
* ↑ Hernandez, Ernio «Baker's World Premiere, Vermont-Set 'The Aliens' Opens Off-Broadway». Playbill, 22-04-2010 [Consulta: 18 maig 2010].
* ↑ Clement, Olivia. "Signature Announces World Premieres By Annie Baker, Branden Jacobs-Jenkins and Will Eno" Playbill, April 12, 2016
* ↑ Green, Jesse «'Infinite Life' Review: Is There a Cure for Pain and Desire?» (en anglès). The New York Times, 13-09-2023 [Consulta: 15 setembre 2023].
* ↑ Clement, Olivia «Annie Baker and Sam Gold Reunite for World Premiere of 'John'». Playbill, 18-06-2015.
* ↑ Soloski, Alexis. "Annie Baker and Sam Gold: A Writer and Director Going Steady on the Job" The New York Times, July 15, 2015
* ↑ Zoglin, Richard. "Top 10 Plays & Musicals" Time, December 1, 2015
* ↑ Rooney, David «David Rooney's Best New York Theater of 2015». The Hollywood Reporter, 17-12-2015 [Consulta: 20 desembre 2015].
* ↑ Isherwood, Charles. "Review: In 'John,' Pondering Life’s Mysteries From Gettysburg" The New York Times, August 11, 2015
* ↑ Gans, Andrew. "Winners Announced for 61st Annual Obie Awards" Playbill, May 23, 2016
* ↑ «50 Best Plays of All Time: Comedies, Tragedies and Dramas Ranked» (en anglès). Time Out New York. [Consulta: 16 abril 2020].
* ↑ "Annie Baker Bio" Guggenheim Memorial Foundation, accessed April 20, 2014
* ↑ "MFA in Playwriting" hunter.cuny.edu, accessed October 9, 2015
* ↑ «Artists Protest Lincoln Center Play Backed by Israel». , 05-07-2017.
* ↑ «Artists protest Israeli-gov't sponsored play in New York». .
* ↑ "Open letter to President Biden: we call for a ceasefire now | Judith Butler, Masha Gessen, Rachel Kushner, Ben Lerner, V (formerly Eve Ensler) and others". The Guardian. October 19, 2023. Archived from the original on December 6, 2023. Retrieved December 9, 2023.
* ↑ Cooper, Amanda (May 28, 2008). "Let's Get Physical". Time Out New York.
* ↑ Teeman, Tim. «How Annie Baker's Disturbing Genius Is Shaking Up Theater». The Daily Beast, 13-08-2015.
* ↑ Jones, Kenneth «Sundance's 2008 Theatre Lab Picks Treem, Thomas, Greenidge, Kron, Baker, LeFranc, Picoult». Playbill, 24-04-2008 [Consulta: 14 octubre 2016].
* ↑ United States Artists Official Website
* ↑ Purcell, Carey. "Annie Baker and Rajiv Joseph Honored With Steinberg Playwright "Mimi" Awards" Playbill, October 2, 2013
* ↑ "Fellows, 2014" Guggenheim Memorial Foundation, accessed April 20, 2014
* ↑ Hetrick, Adam «Pulitzer Winners Annie Baker and Doug Wright Tapped for Sundance Theatre Lab». Playbill, 24-04-2014.
* ↑ "MacDowell Colony" Arxivat 2015-10-23 a Wayback Machine. macdowellcolony.org, Summer 2015, Vol. 44, No. 1, Summer 2015, p. 5
* ↑ "The MacDowell Colony" issuu.com, themacdowellcolony, Winter 2009, p. 16
* ↑ "The New York Public Library's Dorothy and Lewis B. Cullman Center for Scholars and Writers Announces 2015-2016 Fellows" nypl.org, April 30, 2015
* ↑ "Residency Five" Arxivat 2015-12-22 a Wayback Machine. signaturetheatre.org, accessed October 12, 2015
* ↑ , 16-01-2013.
* ↑ «Signature Theatre - The Antipodes at Signature Theatre». www.signaturetheatre.org. Arxivat de l'original el 2017-03-21. [Consulta: 21 març 2017].
* ↑ Dwyer, Colin. "Here Are The 2017 MacArthur 'Genius' Grant Winners" npr.org, October 11, 2017
* ↑ Vankin, Deborah. "MacArthur fellows for 2017: a tragicomic novelist, an 'Afropolitan' painter and more" Los Angeles Times, October 10, 2017
* ↑ Jones, Kenneth (April 15, 2010). "Nellie Bly Musical Will Sing in MTC Reading Series; Schreck, Mensch, Baker and More Get Voice". Playbill. Retrieved May 14, 2016.
* ↑ The Antipodes Arxivat 2017-05-18 a Wayback Machine. signaturetheatre.org, accessed August 30, 2016
* ↑ The Antipodes lortel.org, retrieved October 11, 2017
* ↑ «Infinite Life». Atlantic Theater Company. [Consulta: 30 agost 2023].